Tirsdag den 9. oktober blev der afholdt stiftende generalforsamling i Ny Alliance i Rebild Kommune. Foreningen har 60 medlemmer i den himmerlandske kommune

Det måske allermest kendte ansigt hos Ny Alliance i Rebild er det forhenværende Venstre-medlem Inge-Lene Ebdrup. Men det er så langt fra det eneste medlem. For eksempel er der også den nyvalgte formand, John Skinnebach-Larsen. Han ser de knap 60 medlemmer som en god start i Rebild. Partiets ambition er, at få to til tre pladser i kommunalbestyrelsen ved næste kommunalvalg i 2009. At valget først er om 2 år giver os tid til at opnå den nødvendige tilslutning hos borgerne og skaffe gode lokale kandidater. Ny Alliances allerførste landskonference i partiets historie bliver afholdt i Nordjylland den 3. november. Her kommer partiets stiftere, Naser Khader, Gitte Seeberg og Anders Samuelsen blandt andre.